Οξιτανία (διοικητική περιοχή)

Η Οξιτανία () είναι μια από τις 18 διοικητικές περιοχές της Γαλλίας και συστάθηκε με τη διοικητική μεταρρύθμιση του 2014 από τις πρώην περιοχές Λανγκντόκ-Ρουσιγιόν και Μιντί-Πυρηναίων. Βρίσκεται στον νότο της Γαλλίας και έχει πρωτεύουσα την Τουλούζη.

Η σύγχρονη διοικητική περιοχή έλκει το όνομά της από την πολιτιστική και ιστορική περιοχή της Οξιτανίας, η οποία κάλυπτε μια ευρύτερη περιοχή. Η σημερινή διοικητική περιοχή καλύπτει την επικράτεια της κομητείας της Τουλούζης του 12ου και 13ου αιώνα. Το έμβλημα της κομητείας της Τουλούζης, που είναι γνωστό με την ονομασία «οξιτανικός σταυρός», χρησιμοποιείται στη σύγχρονη περιοχή και είναι ένα δημοφιλές πολιτιστικό σύμβολο.

Η νέα περιοχή καλύπτει έκταση άνω των 72.724 τετραγωνικών χιλιομέτρων και έχει πληθυσμό 5.808.435 κατοίκους. Αποτελείται από 13 νομούς και συνορεύει με τις γαλλικές διοικητικές περιοχές Νέα Ακουιτανία, Ωβέρνη-Ρον-Αλπ, Προβηγκία-Άλπεις-Κυανή Ακτή, την Ισπανία και την Ανδόρρα.

 Τοπωνύμιο 
Μετά την εδαφική μεταρρύθμιση του 2014, η περιοχή ονομάστηκε προσωρινά «Λανγκεντόκ-Ρουσιγιόν-Μιντί-Πυρηναία», παραθέτοντας αλφαβητικά τις δύο πρώην περιοχές από τις οποίες αποτελούνταν, σε αναμονή του ορισμού νέου ονόματος μέσω σχετικού διατάγματος του Συμβουλίου του Κράτους, κατόπιν σχετικής προτάσεως του περιφερειακού συμβουλίου της συγχωνευθείσης διοικητικής περιοχής.[4]

Όπως και για τις περισσότερες από τις συγχωνευμένες περιοχές, το νέο περιφερειακό συμβούλιο πρότεινε στη συνέχεια ένα μόνιμο όνομα για να αντικαταστήσει την προσωρινή ονομασία.Loi n° 2015-29 du 16 janvier 2015 Relative à la délimitation des régions, aux élections régionales et départementales et modifiant le calendrier électoral (in fr) Στις 24 Ιουνίου 2016, η περιφερειακή συνέλευση του Λανγκεντόκ-Ρουσιγιόν-Μιντί-Πυρηναία υιοθέτησε το όνομα «Οξιτανία» μετά από μακρά δημόσια διαβούλευση.  Το γαλλικό Συμβούλιο του Κράτους ενέκρινε την «Οξιτανία» ως νέα ονομασία της περιοχής στις 28 Σεπτεμβρίου 2016, η οποία τέθηκε σε ισχύ στις 30 Σεπτεμβρίου 2016.Décret n° 2016-1264 du 28 septembre 2016 portant fixation du nom et du chef-lieu de la région Occitanie (in French)Το όνομα αυτό θα συνοδεύεται από την υπογραφή «Μιντί-Πυρηναία» στην επίσημη επικοινωνία της περιοχής.Το προσωρινό όνομα της περιοχής αποσύρθηκε στις 30 Σεπτεμβρίου 2016, οπότε και τέθηκε σε ισχύ το νέο όνομα.

 Γεωγραφία 
εναλλ.=|αριστερά|μικρογραφία|280x280εσ|Το κανάλι του Μιντί
εναλλ.=|μικρογραφία|480x480εσ|Γεωγραφικός χάρτης της διοικητικής περιοχής Οξιτανία
Η περιοχή της Οξιτανίας βρίσκεται στα σύνορα μεταξύ Δυτικής και Νότιας Ευρώπης, στα νότια της Γαλλίας. Με έκταση 72.724 τετραγωνικά χιλιόμετρα, συνορεύει στα δυτικά με τη Νέα Ακουιτανία, στα ανατολικά με την Προβηγκία-Άλπεις-Κυανή Ακτή και βόρεια με την Ωβέρνη-Ρον-Αλπ. Συνορεύει επίσης με δύο χώρες στον νότο, την Ισπανία (πιο συγκεκριμένα τις αυτόνομες κοινότητες της Καταλονίας και της Αραγωνίας) και την Ανδόρρα. Πρωτεύουσα της περιοχής είναι η Τουλούζη, που βρίσκεται 588 χιλιόμετρα κατ'ευθεία γραμμή νοτιοδυτικά του Παρισιού.

Συνορεύει στα νοτιοανατολικά με τη Μεσόγειο Θάλασσα, με θαλάσσιες μεταφορές που συνέβαλαν σε σημαντικές εμπορικές και πολιτιστικές ανταλλαγές σε διεθνή κλίμακα από την Αρχαιότητα, και στα ανατολικά με τον ποταμό Ροδανό, αρχαίο άξονα κυκλοφορίας ανάμεσα στον βορρά και τον νότο της Δυτικής Ευρώπης. Από τα βορειοδυτικά προς τα νοτιοανατολικά διασχίζεται από ένα υδάτινο ρεύμα αποτελούμενο από το κανάλι του ποταμού Γκαρόν (Γαρούνα), που κατασκευάστηκε τον 19o αιώνα στην Τουλούζη και το κανάλι του Μιντί, μήκους 240 χιλιομέτρων που χρονολογείται από τον 17o αιώνα, μεταξύ Τουλούζης και λιμνοθάλασσας του Τω (Étang de Thau) στην ακτή της Μεσογείου. Αυτός ο εγκάρσιος άξονας, που ονομάζεται «Κανάλι των δύο Θαλασσών», καθιστά την περιοχή έναν ισθμό ανάμεσα στον Ατλαντικό Ωκεανό και τη Μεσόγειο θάλασσα.

Η Οξιτανία βρίσκεται ανάμεσα στο λεκανοπέδιο της Ακουιτανίας στα δυτικά και την παράκτια πεδιάδα του Λανγκεντόκ στα ανατολικά και μεταξύ της Κεντρικής οροσειράς (Μασίφ Σαντράλ) προς τα βόρεια και των Πυρηναίων προς νότο. 

Η περιοχή έχει ορεινό χαρακτήρα καθώς εκτείνεται σε τμήματα των δύο μεγάλων οροσειρών της νότιας Γαλλίας: τη βόρεια πλαγιά των Πυρηναίων και τον νότο της Μασίφ Σαντράλ.

Διασχίζεται από τον ποταμό Γαρούνα, που πηγάζει στα Πυρηναία όρη, διαρρέει την πρωτεύουσα Τουλούζη και έχει τις εκβολές του στον Ατλαντικό κοντά στο Μπορντώ. Πολλοί παραπόταμοι του Γαρούνα διαρρέουν την περιοχή, όπως οι Λοτ, Ταρν, Αριέζ, Ζερ, Σαβ, Μπαΐζ, Αβερόν και άλλοι. Επίσης, οι ποταμοί Ωντ, Τετ, Ερώ, Ορμπ, Αντούρ και οι παραπόταμοί τους. Στα ανατολικά όρια της περιοχής απλώνεται το δυτικό τμήμα από το δέλτα του ποταμού Ροδανού.

Τα πολλά υδάτινα ρεύματα έχουν δημιουργήσει μέσα στο ανάγλυφο των ιζηματογενών πετρωμάτων της περιοχής (ειδικά στους νότιους πρόποδες της Μασίφ Σαντράλ), πολλά φαράγγια, όπως το φαράγγι του Ταρν, το φαράγγι του Ερώ και του Γκαρντόν.

Πολυάριθμες λιμνοθάλασσες και ελώδεις εκτάσεις βρίσκονται στη μεσογειακή ακτή, χωρισμένες από τη θάλασσα με παράκτιες δέσμες που σχηματίζονται από την ιζηματογενή παροχή του Ροδανού και συνδέονται με αυτόν μέσω καναλιών. Η μεγαλύτερη στην περιοχή, είναι η λιμνοθάλασσα Τω (75 χλμ²) που βρίσκεται στον νομό Ερώ.

Το τμήμα της Μεσογείου θάλασσας που βρέχει την περιοχή αποτελεί τμήμα του κόλπου του Λέοντα.

 Λογότυπο-Έμβλημα 

 Ιστορία 

μικρογραφία|420x420εσ|Η ιστορική περιοχή της Οξιτανίας και οι τωρινές διοικητικές διαιρέσεις (από το 2016)

 Σχηματισμός 
Η Οξιτανία είναι το αποτέλεσμα του νόμου συνένωσης των διοικητικών περιφερειών της Γαλλίας που ψήφισε η Γαλλική Εθνοσυνέλευση το 2014 για τη μείωση των περιφερειών της μητροπολιτικής Γαλλίας από 22 σε 13. Η Οξιτανία προήλθε από την ένωση δύο περιοχών:του Λανγκεντόκ-Ρουσιγιόν και των Μέσων Πυρηναίων.

Το νέο όνομα «Οξιτανία», προέρχεται από την ιστορική ονομασία της ευρύτερης περιοχής και αναφέρεται στην ιστορική χρήση σε όλη την επικράτεια της Οξιτανικής γλώσσας και των διαφόρων διαλέκτων της, που ονομάζονται γλώσσες του oc, το ισοδύναμο του «ναι».

 Αντιδράσεις 
Οι περίπου 450.000 Γάλλοι Καταλανοί που ζουν στην περιοχή (ή Καταλανοί του Βορρά, όπως συνήθως αποκαλούν τους εαυτούς τους), εξέφρασαν την απογοήτευσή τους για το ψήφισμα της περιφερειακής συνέλευσης σχετικά με το νέο όνομα που αγνοεί την παρουσία τους. Στις 10 Σεπτεμβρίου 2016, περίπου 10.000 άνθρωποι (7.800 σύμφωνα με την αστυνομία) διαδήλωσαν στο Περπινιάν, ζητώντας το όνομα της συγχωνευμένης περιοχής να περιέχει τις λέξεις «Καταλανική γη».

Δύο τοπικές γλώσσες είναι ιστορικά παρούσες: τα οξιτανικά (λανγκεντοκιανά, ωβερνιά, προβηγκικά) και τα καταλανικά.

 Νομοί 
μικρογραφία|420x420εσ|Οι νομοί της Οξιτανίας
Η Οξιτανία αποτελείται από 13 νομούς: Οι νομοί Ωντ, Γκαρ, Ερώ, Λοζέρ και Άνω Πυρηναία έως το 2016 αποτελούσαν το Λανγκεντόκ-Ρουσιγιόν και οι νομοί Αριέζ, Αβερόν, Ωτ-Γκαρόν, Ζερς, Λοτ, Ανατολικά Πυρηναία, Ταρν και Ταρν-ε-Γκαρόν αποτελούσαν τα Μιντί-Πυρηναία. 
Κωδ.WΝομόςΠρωτεύουσαISOΔιαμ.Καντ.Κοιν.Πληθυσμός
απογρ. 2016Έκταση
(χλμ²)Πυκν.
(Κατ./χλμ²)0933x33εσΑριέζΦουάFR-09313331153.0674.890311133x33εσΩντΚαρκασσόνFR-11319436368.0256.140601233x33εσΑβερόνΡοντέζFR-12323285278.6978.735323033x33εσΓκαρΝιμFR-30323353742.0065.8531273133x33εσΩτ-ΓκαρόνΤουλούζηFR-313275871.348.1836.3152133233x33εσΖερςΩςFR-32317462190.6646.257303433x33εσΕρώΜονπελιέFR-343253431.132.4816.1291854633x33εσΛοτΚαόρFR-46317320173.3475.217334833x33εσΛοζέρΜαντFR-4821315876.4225.168156533x33εσΆνω ΠυρηναίαΤαρμπFR-65317470227.8294.464516633x33εσΑνατολικά ΠυρηναίαΠερπινιάνFR-66317226474.3694.1161158133x33εσΤαρνΑλμπίFR-81223319386.4485.758678233x33εσΤαρν-ε-ΓκαρόνΜοντωμπάνFR-82215195256.8973.71869Σύνολο362494.4855.808.43572.76080

 Πόλεις 
εναλλ.=|μικρογραφία|280x280εσ|Χάρτης της νέας περιοχής με τους 13 νομούς της, με χρώματα σύμφωνα με τις ιστορικές επαρχίες που υπήρχαν μέχρι το 1790.
Οι κυριότερες πόλεις της Οξιτανίας είναι:
ΠόληΠληθυσμός (Έτος)ΝομόςΤουλούζη475.438 (2016)Ωτ-ΓκαρόνΜονπελιέ281.613 (2016)ΕρώΝιμ151.001 (2016)ΓκαρΠερπινιάν121.875 (2016)Ανατολικά ΠυρηναίαΜπεζιέ76.493 (2016)ΕρώΜοντωμπάν60.444 (2016)Ταρν-ε-ΓκαρόνΝαρμπόν53.594 (2016)ΩντΑλμπί49.024 (2016)ΤαρνΚαρκασσόν45.895 (2016)ΩντΣετ43.609 (2016)Ερώ

 Οικονομία 
μικρογραφία|Πύραυλος Αριάν 5 στην Τουλούζη
Γεωργία

Η Οξιτανία κατατάσσεται δεύτερη στη γαλλική γεωργική περιοχή, πίσω από τη Νέα Ακουιτανία, με 78.300 αγροκτήματα και πρώτη περιοχή βιολογικής παραγωγής στη Γαλλία, με 6.500 καλλιέργειες.

Η κτηνοτροφία είναι ανεπτυγμένη, έχει τη μεγαλύτερη εκτροφή προβάτων στη Γαλλία, που αντιπροσωπεύει το 32% των εθνικών αναγκών, παρέχοντας το 29% της παραγωγής κρέατος και το 73% της εθνικής παραγωγής γάλακτος. Είναι η τρίτη μεγαλύτερη γεωργο-τροφική περιοχή με 7.000 εγκαταστάσεις.

Τέλος, η Οξιτανία κατατάσσεται ως ο μεγαλύτερος αμπελώνας στον κόσμο όσον αφορά την έκταση, με παραγωγή οίνου προστατευόμενης ονομασίας προέλευσης.

Βιομηχανία

Σε όλη την περιοχή, πολλοί κλάδοι της βιομηχανίας έχουν γνωρίσει ανάπτυξη: επεξεργασία δερμάτων και μαλλιού (Μαζαμαί, Γκρωλέ, Καστρ), μεταλλουργία, χημική και φαρμακευτική βιομηχανία, πληροφορική ηλεκτροχημική και ηλεκτρομεταλλουργία στα Πυρηναία (Λυσοναί, Αριέζ και Βικντεσό) και πολλές βιομηχανίες στην περιοχή της Τουλούζης, όπως η αεροναυπηγική που ιδρύθηκε το 1917, μονάδες επεξεργασίας τροφίμων, επιπλοποιίας και μηχανοκατασκευών.Εγκυκλοπαίδεια Πάπυρος Λαρούς Μπριτάννικα τομ 42, σελ 220

Αεροναυπηγική και αεροδιαστημική βιομηχανία
εναλλ.=|αριστερά|μικρογραφία|Eurofighter Typhoon
Για περισσότερο από έναν αιώνα, έχουν δημιουργηθεί εργοστάσια κατασκευής αεροσκαφών στην περιοχή της Τουλούζης, χαρακτηρίζοντας την οικονομία και την τοπική ιστορία. Αυτά τα εργοστάσια κατασκευάστηκαν αρχικά στην περιοχή Μοντωντράν (νότια), Σαιντ-Ελουά (βορειοδυτικά) και Tουλούζη-Κολομιέ-Μπλανιάκ. Η πόλη επιλέχθηκε να γίνει μία από τις εξισορροπητικές πόλεις της χώρας, φιλοξενώντας αεροναυπηγικές και διαστημικές δραστηριότητες στα πλαίσια της αποκέντρωσης.

Η Τουλούζη είναι επίσης το κέντρο της αεροδιαστημικής βιομηχανίας στην Ευρώπη. Η βιομηχανία της αεροδιαστημικής αντιπροσωπεύει σήμερα περίπου είκοσι κατασκευαστές και εταιρείες εξοπλισμού και 17.000 υπαλλήλους. Η περιοχή αντιπροσωπεύει το ένα τέταρτο του γαλλικού ερευνητικού δυναμικού στον τομέα της αεροναυτικής και της αεροδιαστημικής.

Τουρισμός

Μία από τις πιο σημαντικές οικονομικές δραστηριότητες στην περιοχή είναι ο τουρισμός, που υποβοηθείται από το καλά οργανωμένο δίκτυο μεταφορών. 

 Πολιτιστική κληρονομιά 
Η Οξιτανία είναι μια περιοχή με πλούσια ιστορία και πολιτιστική κληρονομιά αιώνων, που διατηρεί με ευλάβεια.

 Παραπομπές 

 Εξωτερικοί σύνδεσμοι 




Κατηγορία:Περιοχές της Γαλλίας